Tulude ja kulude eelarvestuses eelarvejagude kaupa tehtavad muudatused on kättesaadavad EUR-Lexi veebisaidil ( http://eur-lex.europa.eu/budget/www/index-et.htm ). Teadmiseks on lisatud nende muudatuste ingliskeelne versioon, mis moodustab eelarve lisa.

2011., 2012., 2013. ja 2014. aasta eest Ühendkuningriigile võimaldatava korrigeerimise suhtes kohaldatakse eeskirju, mis on sätestatud nõukogu otsuses nr 2007/436/EÜ, Euratom (Euroopa ühenduste omavahendite süsteemi kohta) ja sellele lisatud töödokumendis (2007. aasta arvestusmeetod) . Nimetatud otsuse kohaselt ei võeta Ühendkuningriigile võimaldatava korrigeerimise arvutamisel arvesse juhuslikku puhaskasu, mida Ühendkuningriik saab seoses sellega, et alates 2001. aastast suurendati traditsiooniliste omavahendite protsenti, mille liikmesriigid jätavad sissenõudmiskulude katteks endale, ning eraldatud kulusid kohandatakse

Üheksa euroalasse mittekuuluva liikmesriigi prognoositavate käibemaksu- ja kogurahvatulu baaside konverteerimiseks nende riikide vääringust eurodesse on kasutatud 31. detsembri 2014. aasta vahetuskursse. Sellega välditakse moonutusi, sest tegu on sama kursiga, mida kasutatakse eelarvesse kantud omavahendite summade sissenõudmisel maksete konverteerimiseks eurodest omavääringutesse (nõukogu määruse nr 1150/2000 artikli 10 lõike 3 kohaselt).

–ELi 2015. aasta piiristamata käibemaksubaasi kogusummaks prognoositakse praegu 6 030 898,4 miljonit eurot, mida on 2014. aasta mai prognoosiga (6 108 108,9 miljonit eurot) võrreldes 1,26 % vähem. ELi 2015. aasta piiristatud käibemaksubaasi kogusummaks prognoositakse 6 007 784,6 miljonit eurot, mida on 2014. aasta mai prognoosiga (6 088 159,8 miljonit eurot) võrreldes 1,32 % vähem;

–2015. aasta tollimaksude (k.a põllumajandustoodete tollimaksud) netosummaks prognoositakse nüüd 17 834,7 miljonit eurot (pärast 25 % sissenõudmiskulude mahaarvamist), mis tähendab 6,79 % suurenemist võrreldes 2015. aasta paranduseelarve projektis nr 5 esitatud prognoosiga (16 701,2 miljonit eurot). Kõnealuse kasvu peapõhjus on väljastpoolt ELi pärineva impordi suurem prognoositud kasvumäär ja eelarve täitmise tegelik määr aasta alguses, mida on arvesse võetud. Prognoosi koostamisel arvestati iga liikmesriiki eraldi, võttes aluseks 5. mail 2015 avaldatud 2015. aasta kevadises majandusprognoosis esitatud prognoose ELi-välise impordi kasvumäärade kohta;

Ühendkuningriigile võimaldatava korrigeerimise summa, mis tuleb kanda käesoleva 2015. aasta paranduseelarve projekti nr 6 peatükki 35, vastab Ühendkuningriigile 2011. aasta eest võimaldatava korrigeerimise lõpliku summa (s.o 4 386 373 990 eurot) ja talle 2011. aasta eest võimaldatava korrigeerimise kolmanda ajakohastuse summa (s.o 2014. aasta paranduseelarvesse nr 3 kantud 4 188 411 749 eurot) vahele, mis on 197 962 241 eurot.

2.3.3.3 2012. aasta eest Ühendkuningriigile võimaldatav korrigeerimine – peatükk 3 6

Ühendkuningriigile võimaldatava korrigeerimise summa, mis tuleb kanda käesoleva 2015. aasta paranduseelarve projekti nr 6 peatükki 3 6, vastab Ühendkuningriigile 2012. aasta eest võimaldatava korrigeerimise kolmanda ajakohastuse summa (s.o 5 143 608 383 eurot) ja talle 2012. aasta eest võimaldatava korrigeerimise esimese ajakohastuse summa (s.o 2013. aasta paranduseelarvesse nr 6 kantud 4 631 401 328 eurot) vahele, mis on 512 207 055 eurot.

Nimetatud summat rahastatakse vastavalt 2014. aasta lõpus teada olnud 2013. aasta muudetud kogurahvatulu baasidele. Nimetatud summa kantakse peatükki 3 6 järgmiselt:

2012. aasta eest Ühendkuningriigile võimaldatav korrigeerimine – peatükk 3 6 BE 20 609 337 LU –626 437 BG 2 761 140 HU 6 799 870 CZ 8 144 978 MT 800 752 DK 15 569 429 NL 8 934 474 DE 35 721 878 AT 2 296 477 EE 1 607 973 PL 18 950 469 IE 13 192 753 PT 12 984 470 EL 10 134 814 RO 10 427 052 ES 61 882 563 SI 2 497 710 FR 134 788 539 SK 3 685 428 HR 1 255 475 FI 9 962 881 IT 119 606 240 SE 4 499 743 CY 1 962 450 LV 1 174 712 UK –512 207 055 LT 2 581 885 Kokku 0

2.3.3.4 2013. aasta eest Ühendkuningriigile võimaldatav korrigeerimine – peatükk 3 6

Ühendkuningriigile võimaldatava korrigeerimise summa, mis tuleb kanda käesoleva 2015. aasta paranduseelarve projekti nr 6 peatükki 3 6, vastab Ühendkuningriigile 2013. aasta eest võimaldatava korrigeerimise teise ajakohastuse summa (s.o 5 923 047 619 eurot) ja talle 2013. aasta eest võimaldatava korrigeerimise esimese ajakohastuse summa (s.o 2014. aasta paranduseelarvesse nr 3 kantud 5 542 182 331 eurot) vahele, mis on 380 865 288 eurot.

Nimetatud summat rahastatakse vastavalt 2014. aasta lõpus teada olnud 2014. aasta muudetud kogurahvatulu baasidele. Nimetatud summa kantakse peatükki 3 6 järgmiselt:

2013. aasta eest Ühendkuningriigile võimaldatav korrigeerimine – peatükk 3 6 BE 21 086 719 LU –688 281 BG 2 638 709 HU 5 678 759 CZ 8 452 106 MT 754 325 DK 10 531 440 NL 8 532 126 DE 23 687 365 AT 1 859 547 EE 1 123 952 PL 19 604 131 IE 12 880 201 PT 9 472 101 EL 5 940 696 RO 8 755 802 ES 57 278 112 SI 2 200 336 FR 96 456 818 SK 2 943 154 HR 1 527 600 FI 8 548 776 IT 65 379 144 SE 2 286 070 CY 1 558 619 LV 572 289 UK –380 865 288 LT 1 804 672 Kokku 0

2.3.3.5 Käibemaksu- ja kogurahvatulu baaside ajakohastuste mõju (saldode arvutamine 2014. aastal) Ühendkuningriigile 2011.–2013. aasta eest võimaldatavale korrigeerimisele

2011.–2013. aasta käibemaksu- ja kogurahvatulu baaside ajakohastuste kogumõju Ühendkuningriigile 2011.–2013. aasta eest võimaldatavale korrigeerimisele on 1 091 miljonit eurot, millest +198 miljonit eurot 2011. aasta eest võimaldatavale korrigeerimisele, +512 miljonit eurot 2012. aasta eest võimaldatavale korrigeerimisele ja +381 miljonit eurot 2013. aasta eest võimaldatavale korrigeerimisele.

Järgmises tabelis antakse ülevaade 2011.–2013. aasta eest Ühendkuningriigile võimaldatavate korrigeerimiste ajakohastamise üldisest mõjust liikmesriikide maksetele, millega seda korrigeerimist rahastatakse.

2011.-2013. aasta eest Ühendkuningriigile võimaldatavad korrigeerimised BE 53 511 813 LU –1 277 614 BG 6 792 362 HU 14 986 827 CZ 21 381 769 MT 1 899 536 DK 29 588 822 NL 22 633 625 DE 70 324 590 AT 5 328 395 EE 3 096 077 PL 48 094 121 IE 29 526 220 PT 25 365 852 EL 18 816 839 RO 22 098 176 ES 146 663 861 SI 5 400 462 FR 274 748 558 SK 8 088 154 HR 2 783 075 FI 22 556 349 IT 238 222 980 SE 8 528 928 CY 4 728 632 LV 1 991 043 UK –1 091 034 584 LT 5 155 132 Kokku 0

3. Välistegevuse usaldusfondid

Vastavalt finantsmääruse artikli 187 lõikele 7 on komisjonil õigus kasutada oma halduskulude katteks kuni 5 % usaldusfondi koondatud summast. Selliseid haldustasusid käsitatakse sihtotstarbeliste tuludena.

Komisjon teeb ettepaneku luua kõnealuste summade vastuvõtmiseks kaks uut eelarverida märkega „p.m.” (21 01 04 08 ja 22 01 04 03 – „Komisjoni hallatavate usaldusfondide toetuskulud”) vastavalt arengu ja koostöö ning laienemise poliitikavaldkonnas.

4. Elektroonilise side Euroopa reguleerivate asutuste ühendatud ameti büroo (BERECi büroo)

BERECi büroo on ELi asutus, kes toetab elektroonilise side Euroopa reguleerivate asutuste ühendatud ametit (BEREC). See loodi 2009. aastal ja see asub Riias; praegu töötab seal 15 ajutist teenistujat. BERECi büroo 2015. aasta ametikohtade loetelu kavandatud muutmine on vajalik, et 2015. aastal saaks ümberliigitada (edutada) kaks ajutist administraatorit (AD 5) ja kaks ajutist assistenti (AST 3). 2015. aasta eelarves sisalduvas BERECi büroo ametikohtade loetelus ei võetud töötajate karjääri arengut nõuetekohaselt arvesse. Üldeelarve ja ametikohtade koguarv ei muutu.